***Kedves Szülők!***

Örömmel értesítjük, hogy iskolánkban zeneiskolai keretek között adott a lehetőség hangszertanulásra. Az alsóbb évfolyamokban szolfézs és furulyatanulással lehet megalapozni a zenetanulást. Kedvező, hogy intézményünkön belül, iskolaidőben megoldható a zenei nevelés, zeneiskolai tanáraink segítségével. Később kórusban, fúvószenekarban, vagy valamilyen kamaracsoportban is felléphetnek tanítványaink.

Általános iskolai 1 osztály - **HangolóDó** szakkör

Az általános iskola első évfolyamán, heti 1 tanórában **HangolóDó** zenei szakkörön vehetnek részt a gyerekek, amely az 5. órában, órarendbe beépítve történik. Megalapozza az alapvető zenei ismereteket és felkészít az év végi alkalmassági meghallgatásra. Ajánlott minden kisgyereknek, mivel átmenetet képez az óvoda-iskola, valamint az iskola-zeneiskola között, játékos tevékenységekbe bújtatott tanulással, komplex személyiség- és készségfejlesztéssel.

**HangolóDó Zenei szakkörről röviden**

Az élményszerű zenei oktatáshoz a változatos, tevékenykedtető, sokszínű óraszervezés, a játékos feladatok alkalmazása, az egyszerű ritmus- és dallamhangszerek, valamint a különféle szemléltető eszközök használata járul hozzá.

Ezek a következők: zenés köszönés, dalos játékok, sokrétű ritmusjátékok gazdag eszközhasználattal (különböző ritmuskártyák, táblai memóriajáték, ritmusdominó/lánc, testtaps, online játékok), dallami ismeretek/daltanulás szolmizációs hangokkal is (Fecskemese) énekelve, tornázva, dallamvonal-rajzolással, élőzongorával, kézjelekkel, színes hanglépcsővel, hangszerekkel: Orff hangokkal, színes csövekkel (Boomwackers), interaktív táblán a Musicators feladatokkal (online zeneoktató felület). Ritmus/dallam visszhang hangoztatása. Tematikus zenehallgatás, kreatív önkifejezéssel (rajzolás, mozgás)

A tevékenységek értékelésénél a pozitív megerősítés alkalmazása (piros pontok). Szeretetteljes, elfogadó légkör és vidám hangulat kialakítása.

A **HangolóDó Zenei szakkör** tanév végére felkészíti a kisdiákokat a zeneiskolai alkalmassági meghallgatásra, melyet minden év május elején tartunk.

A felvételi meghallgatáson a következőkre vagyunk kíváncsiak:

- egy szabadon választott népdal éneklése

- ritmus és dallam visszhang

Ami még beleszámít a meghallgatás eredményességébe:

- a tanév közben gyűjtött piros pontok száma

Azokat, akik nem vettek részt a **HangolóDó** zenei előkészítő foglakozáson, a piros pontok számától függetlenül értékeljük a meghallgatáson.

Az alkalmassági meghallgatás időpontja:

- 1/B - 2022. május 3. - 5. óra

- 1/A - 2022. május 5. - 5. óra

A felvételi eredményéről írásban tájékoztatjuk a jelentkezőket

Zeneiskolai tanulmányokkal kapcsolatos fontos információk:

* Azok a tanulók, akik sikeres vesznek részt az alkalmassági meghallgatáson, a következő tanévtől megkezdhetik zeneiskolai tanulmányaikat.
* A foglalkozások csoportos és egyéni órák keretében történnek.
* Heti 2x45 perc csoportos óra: szolfézs, heti 2x30 perc hangszeres foglalkozás. Órabeosztásra szeptemberben kerül sor. Zeneiskolai órák a délutáni időkeretben kerülnek megszervezésre.
* Az első hangszeres évben furulya hangszer ajánlott.
* Zeneiskolai oktatás, térítési díj ellenében vehető igénybe.
* A térítési díj összege tanulmányi átlagtól függően 12.000 Ft/félév – 16.000 Ft/félév között mozog.
* Az első hangszeres évben furulya hangszer ajánlott.
* Későbbiekben választható hangszerek: furulya, fuvola, klarinét, zongora, szaxofon, trombita, kürt, harsona, tenorkürt, tuba, ütő

Kérjük, ha zeneiskolai oktatásban szeretnék gyermeküket részesíteni, akkor a küldött

***„Jelentkezés zeneiskolai alkalmassági meghallgatásra”*** című lapot **2022. április 29-ig** küldjék el e-mail-ben Bogáthy Gábor email címére: bogathy.gabor@katgimi.hu

Várjuk gyermekeiket szeretettel:

Bogáthy Gábor

tagintézmény-vezető

Kaposvár, 2022. április 06.